1995–96. – 1065 ár frá stofnun Alþingis.

120. löggjafarþing. – 233. mál.

871. Breytingartillögur

við frv. til l. um breyt. á l. um einkaleyfi, nr. 17/1991, með síðari breytingum, lögum um vörumerki, nr. 47/1968, með síðari breytingum, og lögum um hönnunarvernd, nr. 48/1993.

Frá iðnaðarnefnd.

Á eftir 12. gr. komi tvær nýjar greinar, svohljóðandi:

(13. gr.)

Eftirfarandi breytingar verða á 31. gr. laganna:

a.	Í stað 2. og 3. málsl. 1. mgr. kemur nýr málsliður, svohljóðandi: Enn fremur skal umsækjandi afhenda þýðingu á umsókninni að því marki sem ákveðið er í reglugerð.

b.	3. mgr. orðast svo:

Hafi umsækjandi greitt þau gjöld, sem krafist er, innan þess frests sem um getur í 1. og 2. mgr. má leggja inn tilskilda þýðingu innan tveggja mánaða viðbótarfrests gegn því að greitt sé ákveðið viðbótargjald áður en sá frestur rennur út.

(14. gr.)

3. mgr. 33. gr. laganna orðast svo:

Þótt umsókn hafi ekki verið yfirfærð koma ákvæði 22. gr. til framkvæmda um leið og umsækjandi hefur uppfyllt skyldur sínar skv. 31. gr. með því að leggja inn þýðingu á umsókninni til einkaleyfayfirvalda.

Við 25. gr. Í stað orðanna eftir 1. janúar 1996" í efnismálsgrein komi: eftir 1. júní 1996.

Við 28. gr. Greinin orðist svo:

Lög þessi öðlast gildi 1. júní 1996.